রিচার্ড স্টলম্যান
স্টলম্যান সেপ্টেম্বর ১৯৮৩ সালে সম্পূর্ণ ফ্রি সফটওয়্যারে নির্মিত একটি ইউনিক্স-সদৃশ অপারেটিং সিস্টেম তৈরী করার জন্যে গ্নু প্রকল্প চালু করেন। এটার সাথে সাথে তিনি ফ্রি সফটওয়্যার আন্দোলনেরও সূচনা করেন। তিনি গ্নু প্রকল্পের প্রধান স্থপতি এবং সংগঠক ছিলেন এবং ব্যাপকভাবে ব্যবহৃত গ্নু সফটওয়্যারের অনেকগুলো তিনি ডেভেলপ করেছিলেন, যার মধ্যে গ্নু কম্পাইলার কালেকশন, গ্নু ডিবাগার, এবং গ্নু ইম্যাকস টেক্সট এডিটর রয়েছে। অক্টোবর ১৯৮৫ সালে তিনি ফ্রি সফটওয়্যার ফাউন্ডেশন গঠন করেন।
জিনিউসেন্স
জিনিউসেন্স ডিফল্ট ডেক্সটপ পরিবেশ হিসাবে গ্নোম ব্যবহার করে থাকে। গনোম গ্নু প্রকল্পের ডিফল্ট ডেস্কটপ পরিবেশ। ব্যবহারকারীর পছন্দ অনুযায়ী গ্রাফিক্যাল ইউজার ইন্টারফেস কাস্টমাইজ করা যায়। এক্স ডিসপ্লে ম্যানেজার, উইন্ডো ম্যানেজার, এবং অন্যান্য ডেক্সটপ পরিবেশ হোস্ট রিপোজিটরি থেকে ইন্সটল করা যায়।